Framkvæmdastjórn Ungra vinstri grænna fordæmir fyrirhugaðar framkvæmdir og aukin umsvif Bandaríkjahers á Keflavíkurflugvelli . Með framkvæmdunum er stefnt að því að bæta aðstöðu til meðhöndlunar hættulegs farms , svo sem vopna , og að hér verði hægt að taka við tveimur orrustuflugsveitum í einu hvenær sólarhrings sem er . Það væru 36 til 48 orrustuflugvélar þegar mest lyti . Móttaka vopna og orrustusveita er ekki eitthvað sem Ung vinstri græn kæra sig um að sjá á Íslandi . Auk þess færi það þvert gegn yfirlýstum vilja stjórnvalda til þess að stuðla að friði á alþjóðavettvangi og að Ísland sé hlutlaust í alþjóðadeilum . Þá fordæma Ung vinstri græn einnig aukna fjárveitingu til Atlantshafsbandalagsins , NATO , sem samþykkt var á dögunum á Alþingi . Sú þróun að íslenska ríkið þurfi að leggja til aukna fjármuni á þessum vettvangi þykir skref í ranga átt . Skref í átt að því að hér verði á ný rekin herstöð en ekki skref í átt að útgöngu úr NATO .